LIBER OCTAVUS. 15 



hominum ad breve tempus manserit, paullo post 

 fastidium nominis oboritur ; et postremo laudes 

 illae evanidae in infamiam, et veluti in odorem gravem 

 et tetrum, desinunt. 



PARABOLA.. 

 9. Qui conturbat domum suam, possidebit ventos. 



EXPLICATIO. 



Utile admodum monitum, de discordiis et turbis 

 domesticis. Plurimi enim ex dissidiis uxorum, aut 

 exhaeredationibus filiorum, aut mutationibus fre- 

 quentibus familiae, magna sibi spondent ; ac si inde 

 vel animi tranquillitas, vel rerum suarum adminis- 

 tratio felicior; sibi obventura foret. Sed plerumque 

 abeunt spes suae in ventos. Etenim turn mutationes 

 illae, ut plurimum, non cedunt in melius ; turn etiam 

 perturbatores isti familiae suae molestias varias et in- 

 gratitudinem eorum, quos aliis praeteritis adoptant et 

 deligunt, saepenumero experiuntur ; quin et hoc 

 pacto rumores sibi progignunt non optimos, et 

 famas ambiguas : neque enim male a Cicerone no- 

 tatum est ; &quot; Omnem famam a domesticis manare.&quot; 

 Utrumque autem malum per ventorum possessionem 

 eleganter a Salomone exprimitur : nam exspectatio- 

 nis frustratio, et rumorum suscitatio, ventis recte 

 comparantur. 



PARABOLA. 



10. Melior est finis orationis, quam principium. 

 EXPLICATIO. 



Corrigit Parabola errorem frequentissimum non 

 solum apud eos, qui verbis prascipue student, verum 

 etiam apud prudentiores. Is est, quod homines de 



